Razdjel: 109 Ministarstvo pravosuđa i uprave

Glava : 10980 Općinski sud u Zlataru

Aktivnost: A641000

OBRAZLOŽENJE POSEBNOG DIJELA FINANCIJSKOG PLANA

ZA 2025. – 2027. GODINE

Proračunski korisnik : **OPĆINSKI SUD U ZLATARU**,

 RKP: 4462

**OPĆI PRIHODI I PRIMICI ( izvor 11 )**

PLAĆE I DOPRINOSI

Rashodi za zaposlene **za 2025.** godinu izračunati su prema stanju isplaćene plaće na dan 01.06.2024. godine ( 145 ukupno – 25 suca , 109 službenika i 16 namještenika ), s predviđenim planom zapošljavanja predanog s prvim financijskim planom. Izračunati iznos je veći od zadanih limita, pa su plaće i doprinosi umanjeni sukladno zadanom limitu. Planirana su sredstva za dežurstva sudaca i službenika prekršajnog i kaznenog odjela prema prosječnom trošku sukladno izmjenama Pravilnika o naknadama za dežurstva, po uputi. Predviđeno i odobreno popunjavanje upražnjenih mjesta umirovljenjem ili odlaskom ( 4 službenika i 1 namještenik) nije uračunato u plan jer probija limit financijskog plana, tako da na rashodima zaposlenih po našem obračunu nedostaje oko pola milijuna eura. U limit je uključen iznos za zapošljavanje i prekovremene sate za provedbu aktivnosti sređivanja i digitalizacije arhivske građe ( inicijativa NPOO C2.2.)

**Ukupno: 3.689.000,00 EUR-a.**

Rashodi za zaposlene **za 2026.** godinu izračunati su na temelju prethodne godine, - unutar limita, nedostatna su. Također su planirana dežurstva kao i prethodne godine, kao i sredstava za sređivanje arhivske građe.

**Ukupno: 3.807.632,00 EUR-a.**

Obračun plaća i doprinosa **za 2027.** godinu napravljen je na bazi prethodne godine, unutar limita, te s planom za dežurstva sudaca prekršajnog i kaznenog odjela , kao i prethodnih godina.

**Ukupno: 3.829.827,00 EUR-a.**

OSTALI RASHODI ZA ZAPOSLENE

Ostali rashodi za zaposlene **u 2025**. godini izračunati su na bazi broja svih zaposlenih za određena prava, te službenika i namještenika na način da su jubilarne nagrade izračunate po godini kojoj pripadaju, a ostali troškovi procijenjeni prema visini očekivanih troškova. Obračunati troškovi računati su po iznosima trenutno ugovorenih prava.

**Ukupno:** **147.213,00 EUR-a.**

Troškovi ostalih rashoda za zaposlene **za 2026.** godinu izračunati su po istom principu kao i prethodna godina – s procijenjenim vrijednostima prava po KU, a jubilarne nagrade prema broju ostvarenih u godini i dostupnim podacima.

**Ukupno**: **150.553,00**  **EUR-a.**

Troškovi ostalih rashoda za zaposlene **za 2027.** godinu također su izračunati po istom principu kao i prethodne godine- za jubilarne nagrade prema stvarnim pravima za godinu i dostupnim podacima, a ostalo prema procjeni očekivanih troškova.

**Ukupno :** **151.393,00 EUR-a.**

NAKNADE ZA PRIJEVOZ

Izračun prijevoznih troškova, **za 2025**. godinu , izrađen je na bazi stvarnih troškova za 124 zaposlenika, koji primaju prijevozne troškove s predviđenim povećanjem cijena prijevoznih karata i cijena po km. Iznos je veći zbog rasta cijena energenata, ali realan. Dio obračuna vrši se po mjesečnim kartama , a dio po prijeđenom km.

**Ukupno:** **160.385,00**  **EUR-a.**

Obračun prijevoza za **2026. godinu** isti je kao i za prethodnu, s trendom korekcije prema trendu rasta cijena energenata, koji jako utječu na visinu ove stavke.

**Ukupno: 161.386,00 EUR-a.**

Obračun prijevoznih troškova **za 2027.** godinu napravljen je sukladno očekivanom trendu porasta cijena energenata ,a na bazi prethodne godine.

**Ukupno:** **166.386,00 EUR-a.**

MATERIJALNI RASHODI

Materijalni rashodi **za 2025.** godinu su u okviru prihvaćene projekcije prema procijenjenim vrijednostima prema očekivanim visinama troškova s obzirom na rast cijena energenata i svega što oni povlače za sobom. Nadalje, uzeti su u obzir obveze za višegodišnje ugovore ( zakup ispisnih uređaja po OS SDUSJN , ugovor o leasing-u službenog vozila ), planirani su sistematski pregledi zaposlenika. Intelektualne usluge su realno procijenjene, ali još ispod očekivanog troška.

Za tekuće održavanje planirano je održavanje objekata na 6 lokacija, od čega su većina objekata starija. Jedna zgrada je obnovljena, a druga još uvijek na čekanju za energetsku obnovu.

Na stavci prijevozna sredstva u cestovnom prometu predviđena su sredstva za glavnicu godišnjeg leasing-a za službeno vozilo s planiranom kupnjom još jednog vozila.

**Ukupno : 1.505.154,00 EUR-a.**

Materijalni rashodi **za 2026**. godinu u okviru su projekcije, a prema očekivanim troškovima, s realnijom procjenom za intelektualne usluge.

Za tekuće održavanje predviđeno je redovno održavanje zgrade sjedišta suda i svih stalnih službi te ZK odjela , kao i opreme te službenih vozila.

Na stavci prijevoznih sredstava je iskazan iznos za glavnicu financijskog leasing-a za službena vozila .

**Ukupno: 1.513.536,00 EUR-a.**

Materijalni rashodi **za 2027.**  godinu su realna procjena predviđenih potreba prema trendu prethodnih godina, te u okviru zadane projekcije, za sada bez poznatih parametara.

Tekuće održavanje planirano je kao i prethodnih godina, za održavanje pravosudnih objekata na više lokacije, te opreme i službenih vozila s već objašnjenim izračunom.

Na stavci prijevoznih sredstava i nadalje je predviđeni trošak za glavnicu financijskog leasing- a za službena vozila.

**Ukupno:1.587.786,00 EUR-a.**

**VLASTITI PRIHODI ( izvor 31 )**

Vlastite prihode ostvarujemo od naknade fotokopiranja spisa , te od najma prostora za postavu antene Hrvatskog Telekoma, a koji se koriste sukladno planu i potrebama za godinu prema visini ostvarenih. Trend realiziranih prihoda od fotokopiranja je u opadanju, tako da je u sve tri proračunske godine planirana ista svota ostvarenja i potrošnje = **9.000,00 EUR-a**  po godini, odnosno prema visini ostvarenih.

**OSTALI PRIHODI ZA POSEBNE NAMJENE ( izvor 43 )**

Proračunski korisnik ima depozitni račun, a prihode od kamata po istom uplaćuje u državni proračun, sukladno propisima. S obzirom na visinu istih u financijskom planu nije planirana potrošnja istih, osim u iznimnim okolnostima u suradnji sa MPU.

Općinski sud ostvaruje prihode i rashode od očevida ( izlasci na teren ), te ih isplaćuje sukladno propisima. Njihova visina nije planirana u financijskom planu te ovisi o visini uplata stranaka u određenoj godini.

**Aktivnost A 641001 Jednostavni stečaj potrošača**

Planirani iznosi po godinama za jednostavni stečaj potrošača u 2025., 2026. i 2027. godini jesu procjena materijalnih rashoda za provođenje ovih sudskih postupaka bez mogućnosti točnog odvajanja istih od redovnog poslovanja suda i posebnog praćenja po spisima. Radi se o specifičnim troškovima vezanih uz poštanske usluge – zaprimanje, ispis i kuvertiranje istih spisa . Nisu planirani troškovi za intelektualne usluge, budući još dosad nije bilo realiziranih rashoda.

Ukupno po godinama je planirano: **za 2025.godinu =16.000,00 EUR-a, za 2026.godinu =20.000,00 EUR-a, te za 2027. godinu =20.000,00 EUR-a.**

U Zlataru, 07. studenog 2024. **Predsjednik suda :**

 **Vinko Vladić**